
AUCTORE  ALEXANDRO  URQUHART. 


Aer  qui  terrarum  circumfundit  orbem,  cor¬ 
pora  universa  ad  altitudinem  ignotam  cingens, 
ex  massa  constat  fluida,  pellucida,  omnia  cir¬ 
cum  quae  movet,  pondere  magno  quamvis  va¬ 
riabili  premente. 

Ex  oxygenio  et  nitrogenio,  paululoque  acidi 
carbonici  conficitur;  additis  etiam  praeter  haec, 
vel  chemice  vel  mechanice  solutis  vel  admistis, 
substantiis  aliis,  sicut  aqua,  gaseis  quibusdam, 
et  forsan  quoque  particulis  morbificis  istis  mala 
epidemica  quodammodo  excitantibus,  quorum 
origo  et  propagatio  ex  aeris  conditionibus  qui- 

busdam  determinatis,  quantumlibet  ignotis, 
pendere  aestimantur. 

/ 

Praeter  effectus  in  corpus  animale  adhuc 
vivens,  ab  aere  per  misturam  cum  substantiis 
exteris  inquinato,  scilicet  per  quam  vocari  li¬ 
ceat  mutationem  chemicam  productos ;  aliae 
existunt  actiones,  e  novo  nascentes,  vel  ex  pri¬ 
oribus  mutatae,  quae  ab  aeris  quod  ad  densita¬ 
tem,  gravitatem,  et  siccitatem,  mutationibus 
originem  trahunt.  Quibus  adjicere  liceat  ca¬ 
loris  et  frigoris  rationes  varias,  quae  tempesta¬ 
tis  cujus  vis  effectus  complectuntur;  coeli  tem¬ 
periei  mutationum  consecutiones  annuas  sive 
fortuitas,  electrici  quoque  varias  fluidi,  quod 
ad  distributionem  vel  potentiam,  rationes. 
Ventos  etiam  vi  agere  non  modica,  facile 
intellectu  est ;  nam  non  modo  calorem  augent 
vel  minuunt  secundum  temperiem  et  impe¬ 
tum,  aerisque  vim  solvendi  varia  ratione  mu¬ 
tant  ;  sed  etiam  particulas  morbificas  vel  con¬ 
tagiosas  ab  uno  ad  alterum  locum  transve¬ 
hunt. 

Ad  functiones,  quae  dicuntur  animales,  rite 
perficiendas,  aer  vel  directe  vel  indirecte  neces¬ 
sarius  est,  qui  scilicet  intra  corpus  ipsum  varias 
subit  mutationes  chemicas,  vitae  muneribus 
servientes,  et  per  pressuram  ejus  externam, 
fluidorum  resilientium  quae  per  corpus  ubique 
scatent  expansioni  obstat. 

Aeris  in  corpus  humanum  virium  contemp¬ 
lationem,  dividere  licet  in  effectus  salutiferos 
qui  constantes  sunt,  et  perniciosos,  qui  pro 
tempore  nascuntur.  Ad  priores  referuntur 
sanguinis  a  foedato  ad  purum  in  pulmonibus 
mutatio;  calor  animalis  per  spirationem  geni¬ 
tus,  et  quae  ab  actione  mutua  corporis  anima¬ 
lis  et  aeris  communis  in  pulmonibus,  ad  super¬ 
ficiem,  et  in  ventriculo  et  intestinis  originem 
trahunt  chemicae  mutationes.  Ad  hos  acce¬ 
dunt  aeris  pressura  sive  gravitas,  rerum  percep¬ 
tionis  ad  sensus  per  hoc  fluidum  transmissio, 
aliique  effectus  de  quibus  loquendi  occasio 
vix  adest;  quippe  quos  chemici,  physiologi,  et 
physici,  potius  quam  medici,  complecti  est. 
Ad  alteros  vero  effectus  referri  solent  aeris 

quod  ad  dotes  et  compositionem  mutationes* 
harum  in  corpus  humanum  effectus*  et  modi 
per  quos  noxa  quam  inferre  solent  levari  vel 
penitus  praecaveri  queat.  Hi  effectus  ad  me¬ 
dicum  magis  quam  alium  proprie  pertinent ; 
et  de  his  quae  sequuntur  paginae  quaedam 
complectentur. 

Aeris  dotes  in  essentiales  sive  innatas*  ve¬ 
lati  fluiditatem,  compressionem,  patendi  facul¬ 
tatem,  vim  mobilem,  gravitatem,  aliasque ;  et 
contingentes,  uti  siccitatem,  humidi tutem, 
quod  ad  calorem  temperationes,  electrici,  qua 
gaudet  rationem  fluidi,  &c.  dividi  solent. 
Ubi  hae  dotes  seu  facultates  corporis  mune¬ 
ribus  et  sensibus  rite  accommodantur,  consci¬ 
entia  nostra  a  praesentia  earum  ne  afficitur  qui¬ 
dem  ;  si  vero  per  mutationes  magnas  et  subi¬ 
taneas  ratio  haecce  aequalis  rumpitur,  oriuntur 
sensus  magis  minusve  ingrati,  et  gignuntur 
ab  his  morborum  plurium  initia,  quibus  causas 
remotas  suppeditant. 

Mutationes  hae  in  corpus  gravius  vel  levius 

agunt,  prout  a  habitu  ejus,  sanitatis  ratione 
varia,  consuetudine,  et  modo  vivendi,  vel  ad 
iis  obstandum,  vel  ad  effectus  earum  recipien¬ 
dos,  aptatum  se  habet ;  in  quibusdam  tamen 
hominibus  quibus  est  temperatio  corporis  pe¬ 
culiaris,  effectibus  manifestioribus  sensim  in¬ 
gravescentibus  comitantur. 

O 


Et  in  hac  re  quidem  Dei  patet  benevolentia, 
corporibus  nostris  scilicet  in  fluido  locatis, 
quod  non  solum  ad  vitam  necessarium  est,  sed 
etiam  voluptatum  plurium,  per  lucis  et  soni¬ 
tus  ad  organa  transmissionem,  fontes  praebet  ; 
huj  usce  fluidi  mutationibus  quoque  ita  ordi¬ 
natis,  ut  quae  perniciem  minitantur  rarissime 
contingant,  et  a  vi  consuetudinis  multum  de- 
nuo  minuantur;  et  denique  monitione  per  im¬ 
pressiones  in  sensus  nostros  factas  data,  qua 
modificationes  ad  morbos  inducendos  tenden¬ 
tes  vitare  licet. 

DE  AERIS ,  QUOD  AD  DENSITATEM  EJUS , 

MUTATIONIBUS . 

Unusquisque  dum  montem  praealtum 
adscendit,  sensus  novos  percipere  queat,  quo¬ 
rum  nil  in  locis  depressioribus  obvium  fuit. 
Hi  sensus  ad  aeris  densitatis  mutationem  re¬ 
feruntur  ;  et  quo  altius  adseenditur,  eo  inten¬ 
sius  sentiuntur.  Primo  quidem,  minime 
ingrati,  ab  effectibus  oblectantibus  et  stimu¬ 
lantibus  comitantur  ;  statui  puriori  forsan 
tribuendis.  Ascensu  vero  longe  aucto,  et 
aeris  densitate  idcirco  minuta,  sensus  oriuntur 
molesti,  spiritus  acceleratus  et  quasi  oppres¬ 
sus  fit ;  pulsus  cordis  quoque  frequentiores  ;  et 
si  exercitatio  ad  fatigationem  usque  intendi¬ 
tur,  oriuntur  nausea,  vomitus,  dolor  fixus, 
sicut  et  in  partibus  tenerioribus  ad  haemorrha¬ 
giam  proclivitas.  Hos  sensus,  quamvis  in 
gradu  minore,  si  aer  praeter  solitum  levis  est, 
quodammodo  patimur ;  ab  his  quoque  in  va  ¬ 
cuo  artificali  posita,  vexantur  animalia. 

Ascensu  hujuscemodi  tacto,  musculorum 
vis  minuta  fieri  videtur,  attamen  quo  vero 
similius  est,  labor  eorum  augetur,  scilicet 
pressura  aeris  solita  adempta.  Agitatio  quae 
a  progressu  levissimo  inducitur,  sensum  debili¬ 
tationis  et  torporis  indomabilem  gignit,  qui 
vero  viatorem  lassatum  decumbere  compellit. 
Motu  igitur  prorsus  cessante,  brevissimo 
etiam  temporis  spatio,  vigorem  recepit  pris¬ 
tinum,  at  si  progressum  statim  tenere  in¬ 
cipiat,  iisdem  sensibus  iterum  afficitur ;  et 
super  nivem  gelidam  vel  etiam  saxum  im¬ 
mite,  ad  morae  perbrevis  oblectationem  sese 
injicit. 

% 

Alii  alio  modo  extenuatione  aeris  afficiun¬ 
tur  ;  et  dum  in  quibusdam  palpitiones  levior¬ 
es  solae  vexant,  in  aliis  torpor  absolutus  indu¬ 
citur,  qui  vero  nequaquam  tolli  potest  nisi 
per  ad  densiorem  aera  reditum.  Consuetudo 
quamvis  sensus  hos  ingratos  quodammodo 
minuit,  attamen  haud  penitus  extinguit ; 
nam  per  Alpes  Helveticas,  qui  viatores  perdu¬ 
cere  solent  viri,  quamvis  in  gradu  minore,  eos- 

dem  patiuntur ;  et  ipse  Saussure,*  cui  mon¬ 
tium  cacumina  adscendere,  et  semitas  rupium 
difficillimas  sequi,  per  longam  annorum  seriem 
contigit,  ab  illis  tanta  vi  invasus  fuit,  ut  dum 
montis  nivosi  Helvetiae  altissimi  summum 
petebat  fatigationem  impatibilem  senserit, 
comitante  simul  visu  hebete,  animae  defectui 
prope  appropinquantem. 

Gay  LussAC,f  quoque  dum  per  aera  in 
machina  navigabat,  spiritum  oppressum  et 
celeratum  passus  fuit;  pulsus  ejus  frequen- 
tiores  evaserunt,  et  jugulum  siccescebat  ;  his 
vero  exceptis  nullus  sensus  alius  ingratus 
pressit.  Violentiora  igitur  horum  sympto¬ 
matum  fatigationi  quae  spiritum  difficilem  ab 
aere  rarefacto  productum  comitatur,  dum 
montem  praealtum  adscendit  aliquis,  plane 
tribuenda. 

Harum  utraque  causarum,  aeris  extenuati 


*  Voyages  dans  les  Alpes,  &c. 
f  Njcholsons  Jour.  Vol.  X. 

nempe  respiratio,  et  exercitatio,  in  signis  su¬ 
pra  traditis  inducendis  remote  agit;  sed  ta¬ 
men  causa  molestiae  quae  in  locis  praealtis 
premit  proxima,  explicationem  vix  adhuc  ac¬ 
cepit.  Alii  sanguinis  mutationi  male  perac¬ 
tae,  oxygenio  scilicet  deficiente;  alii  humo¬ 
rum  valde  expansibilium,  velut  densiorum  in 
corpore  ubique  scatentium  dilatationi ;  alii  ve¬ 
ro  pressurae  a  vasis  ademptae,  qua  ad  haemor¬ 
rhagiam  proclivitas  inducitur,  tribuunt.  Re¬ 
spiratio  aucta  a  quibusdam,  ex  oxygenii  in 
partibus  aeris  aequalibus  defectione,  oriri  cen¬ 
setur  ;  dum  alii  majorem  sanguinis  copiam  in 
ventriculo  cordis  dextro  et  in  pulmonibus  con¬ 
gestam,  ad  mutationem  salutiferam  inducen¬ 
dam,  spirationibus  frequentioribus  egere,  ar¬ 
bitrantur.* 

Effectus  qui  in  corpus  ab  aere  praeter  soli¬ 
tum  densato  producuntur,  non  tam  manifes¬ 
te  quam  qui  ab  aeris  statu  rariore  influunt 
patent,  scilicet  ne  hos  quidem  ad  gradum  quo 

*  Sauvages, — les  Effects  de  l’Air  surle  Corps  Humain,  &c. 

illos,  situ  ullo  adhuc  comperto,  subire  quea¬ 
mus  ;  experientia  igitur  de  hac  re  prorsus  deest. 
Mutationes  illae  a  levi  ad  gravem  aeris  statum 
minores,  de  quibus  a  barometro  praemonitum 
est,  sensus  gratos  plerumque  inducunt,  tam¬ 
etsi  hi  ab  humore  minuto  quodammodo  pen¬ 
dent.  Corpus  pressurae  gradum  quam  quem 
ferre  solet  multo  majorem  sine  incommodo 
ullo  pati  posse,  ab  illis  qui  in  maris  profunda 
sese  per  campanas  urinatorias  submergunt, 
bene  probari  constat.  A  descensu  vero  im¬ 
proviso  et  subito  respiratio  impedita  et  etiam 
haemorrhagia  induci  solent.* 


In  hoc  statu,  universa  corporis  superficies 
plus  quam  debet  comprimitur  ;  fluida  elastica 
aequationem  justam  inter  seipsa  et  pressuram 
externam  comparare  nequeunt,  et  humores 
animales  a  vasorum  lateribus  undique  pressi, 
quo  datur  via  per  tunicas  apud  partes  debi¬ 
liores  ruptos  promunt. 


*  Sauvages,  op.  cit. 

Morbos  cunctos  qui  a  gravitate  acris  muta¬ 
ta  oriri  aestimantur,  ex  sanguinis  circulatione 
aucta  vel  minuta  pendere,  a  IIuxiiam*  dici¬ 
tur  :  hinc  sub  cocio  sicco,  sereno,  quod  gravis¬ 
simum  est,  cordis  et  vasorum  actio  intensio¬ 
nem  patitur  ;  et  si  hic  status  diu  permanserit, 
oriuntur  inflammationes  pulmonieae,  angina, 
febresque  ardentes.  Contra  vero,  coelum  leve 
mala  quae  a  circulatione  minuta  profluunt, 
febres  nempe  lentas  et  nervosas,  aflectiones- 
que  hystericas  et  hypocondriacas,  inducere 
habetur. 

Ab  auctoribus  quoque,  quod  attentione  dig¬ 
num  est,  evacuationes,  sanguinis  praecipue  de¬ 
tractionem,  sub  coelo  graviori  melius  quam 
sub  leviori  ferri  affirmatum  est. 

Ilac  duae  aeris  conditiones,  quod  ad  morbos 
spectat,  haud  multum  intersunt ;  nam  varia¬ 
tiones  minores  quas  ad  terrae  superficiem  ex¬ 
periri  solemus,  effectus  levissimos,  si  quidem 


*  De  Aere  et  Morb.  Epidemicis. 

ullo  modo  percipiendos  inducunt ;  et  sane 
aliae  quam  quas  nunc  habemus  dotes  ad  effec¬ 
tibus  eorum  extremis  obstandum  necessariae 
essent.  Difficile  tamen  est  gradum  aeris  den¬ 
sitati,  et  tenuitatis  quem  corpus  tolerare  pos¬ 
sit,  bene  cognoscere  ;  quia  non  modo  profun¬ 
dum  attingunt  urinatores,  in  quo  aqua  pres¬ 
sionem  libras  343,000,  et  plures  aequantem  fa¬ 
cere  queat,  sed  etiam  regionum  quarundam 
montosarum  incolae,  ubi  ad  viginti  pollicum 
altitudinem  sustinetur  barometri  hydrargy- 
rum,  sanitate  summa  fruuntur,  et  jumentorum 
fere  laborem  sine  detrimento  tolerant,  uti  de 
Mexicanis  qui  intra  juga  montium  Cordilleras 
dictorum  habitant  memorat  Humboldt*  cele¬ 
ber.  Dum  haec  vero  fines  a£ris  pressurae  in¬ 
tra  quos  vigere  potest  humana  gens  determi¬ 
nare  difficilius  reddant,  attamen  miram  pati¬ 
endi  varios  coeli  status  vim,  qua  funguntur 
corpora  nostra,  bene  ostendunt. 

Aeris  quod  ad  humiditatem  et  siccitatem 

*  Researches  concerning,  &c.  translated  by  Miss  Wn> 

conditio,  multo  majori  gaudet  momento.  Ef¬ 
fectus  qui  in  corpore  animali  ab  hoc  statu 
aeris  inducuntur,  explicatu  difficiles  sunt,  qui 
scilicet  non  modo  cum  aliis,  sicut  calore  ct  fri¬ 
gore,  qualitatibus  conjunctos  se  habeant;  sed 
etiam  quibus  in  corpus  vivum  eandem  vim 
qua  in  fibram  animalem  emortuam  agunt 
non  possimus  tribuere.  Minime  dubitandum 
est  vero,  humiditatem,  quanquam  a  viribus 
vitalibus  quodammodo  afficitur,  modo  eodem 
in  corpora  animalia  emortua  ac  in  viva  agere, 
scilicet  structuris,  ad  quas  applicetur,  solutis 
et  dilatatis.  Si  modum  quo  in  organa  interna 
agitur  spectemus,  de  hujusce  propositi  stabili¬ 
tate  forsan  vanum  esset  arctius  inquirere;  sed 
tamen  a  comparatione  verisimile  esse  ostendi¬ 
tur,  et  plura  phaenomena  corporis  morbosa  ab 
illa  opinione  optimi  explicationem  accipiunt. 

Aeris  humiditas  et  siccitas  ita  mutantur  ra¬ 
tione  calorici  liberi  quod  adest  variante,  ut  ef¬ 
fectus  quos  praebere  debent,  ab  effectibus 
temperiei  raro  disjuncti  observentur.  Quo¬ 
niam  vero  aer  in  statibus  etiam  siccissimis  a- 

quam  continere  reperitur,  a  quo  sane  aquam 
solutam  habere  colligi  liceat,  plus  aquae  in 
quibusdam  quam  in  aliis  quod  ad  calorem 
temperationibus  solutum  habere  aera  necesse 
est,  quod  vero  a  phaenominis  evaporationis, 
pluviorum,  rorisque  pluribus  confirmatum  vi¬ 
demus.  Humiditas  igitur  ne  ex  aquae  qui¬ 
dem  in  aere  quantitate  pendere  videtur  ;  sed 
potius  ex  aequationis  ratione  quae  inter  hanc 
quantitatem  et  vim  aeris  solventem  accidit. # 

Hinc  etiam  frigore  subitaneo  adoriente  a- 
quae  in  nubilis  et  imbribus  praecipitationem 
videmus,  si  calor  qui  antecessit  multum  vapo¬ 
rem  aquosum  levarit. 

Vi  per  quam  calor  ab  imo  ad  alterum  duci¬ 
tur  corpus  variante  in  aqua  et  aere,  in  illa 
nempe  majore  quam  in  hoc,  insolitae  aeris, 
quod  ad  calorem  temperiei,  levationes  sicut  et 
depressiones,  magis  acriter  in  h umido  quam  in 
sicco  aere  sentiuntur.  Secundum  caloris  aeris 


*  Halle  et  Ntsxen — -Dict.  des  Sc.  MedL — vide  Air. 

quoque  varios  status,  coeli  humidi  effectus  vel 
hi  soli  sint,  qui  ex  humiclitate  pendent,  vel  cum 
illis  qui  a  calore  seu  frigore  oriuntur,  conjuncti. 

Vires  quibus  gaudet  humor  cum  calore  sive 
frigore  aliisque  quibusdam  conditionibus  con¬ 
junctus,  tantae  sunt  morborum  speciem  quam¬ 
vis  distinctam  in  quibusdam  prae  caeteris  tem¬ 
poribus,  regionibus  vel  etiam  gentibus  praeva¬ 
lere  videmus.  Haec  species,  constitutio,  vel 
diathesis,  vel  quovis  alio  nomine  aliter  designa¬ 
ta,  structurae  innatae  minime  tribuenda  est, 
multo  minus  vero  casui  mero  ;  nam  effectus 
qui  a  coelo  per  migrationem  mutato  oriuntur, 
eam  non  fixam,  sed  potius  fortuitam,  corporis 
conditionem  esse,  quae  ab  aeris  natura  varia 
saepe  originem  ducit,  et  quae,  causa  excitante 
submota,  levari  potest,  ostendunt.  Exemplum 
est  hujusec  evidentius  in  scrophula  et  phthisi, 
morbis  qui  tam  vulgo  in  insulis  nostris  grassan¬ 
tur,  ubi  per  majorem  anni  partem  coelum  fri¬ 
gidum  est  et  humidum.  Huncce  aeris  statum 
causam  remotam  validiorem  suppeditare,  vix 
dubitare  possumus,  dum  videre  licet  quomodo 

mala  supradicta  a  praesentia  ejus  ingravescere 
soleant,  vel  a  migratione  tempestiva  ad  coelum 
calidum,  siccum,  et  serenum,  vel  leventur  vel 
penitus  tollantur.  Et  haec  quidem  migratio 
facile  credamus,  spem  unicam  praebet  ad  mor¬ 
bos  istos  extirpandum  a  corporibus  jamjam  ad 
eos  recipiendos  praedispositis,  uti  a  Gregor y 
nostro  celebri,  aliisque  affirmatum  est.  * 

Humidi tatis  cum  frigore  vires  conjunctae 
causam  remotam  morborum  perniciosorum  hu- 
jusce  plagae  frequentiorem  suppeditant,  ex 
quibus  in  hoc  loco  phlegmasias  et  morbi  regii 
varietates  proferre  sufficiat.  In  hocce  aeris 
statu,  vasa  cutis  exhalantia  perstringi  credi¬ 
tum  est ;  quo  transpiratio  et  perspiratio  cuta¬ 
neae  minuuntur  ;  circulatio  per  vasa  extima 
languida  et  inaequalis  fit,  et  sanguis  pro  rata 
parte  in  organis  internis,  pulmonibus  praeser¬ 
tim,  ob  dilatandi  vim  majorem,  qua  potiuntur, 
augetur.  Facies  internae  secernentes  majorem 


*  Dis.  Inaug.  de  Mutatione  Coeli,  &c.  $  et  etiam  Lus- 
combe  on  the  Health,  &c. 

fluidi  magis  minusve  mutati  molem  effun¬ 
dunt,  et  quod  a  nonnullis  putatum  est,  absorp¬ 
tio  per  cutem  in  hujuscemodi  coelo  multo 
quam  in  alio  velocius  fit.* 

Quamvis  opinionum  istarum  quaedam  tlieo- 
reticae  sint,  attamen  de  iis,  saltem  quae  scio, 
non  disputatum  est ;  et  si  rerum  nonnullarum 
explicationem  praebeant,  dum  aliis  tenebras 
non  obducant,  aptiores  quam  pleraeque  theo¬ 
riae  sunt,  et  locum  tenere  licebit  donec  aliis 
novis  et  forsan  veris  cedendum  fuerit.  Facta 
physiologiae  quoque  bene  respondent,  ex  qua 
patet  dotes  animales  tutissime  et  certissime 
perfici,  cum  mutationibus  externis  ne  obnoxiae 
quidem  sunt,  uti  in  tempestatibus  et  coelis  is¬ 
tis  videmus,  in  quibus  una  alterave  aeris  con¬ 
ditio  fere  constanter  dominatur  ;  quod  vero  a 
Celso  ipso  jamdudum  notatum  fuit.f 

Ad  opinionem  hancce,  errorem  quasi  vul- 


*  Hallk  et  Nystex. 
t  De  Medicina,  Lib.  II. 

garem  evertendam  operam  dedit  Doctor  He- 
berden  *  Fil.  et  ob  hanc  quidem  quae  sequi¬ 
tur  causam,  nempe  quod  sub  hieme  annorum 
179 6-9 7,  in  mensibus  ultimo  et  primo,  quo 
tempore  mutationes  fere  gravissimae  et  maxi¬ 
me  subitaneae  quae  unquam  accidissent  Lon- 
dini  sensae  fuerunt,  emortuorum  numerus,  ut 
a  censibus  singulis  hebdomadis  scriptis  pate¬ 
bat,  haud  praeter  solitum  auctus  fuit.  Nec 
vero  opinionem  viri  hujusce  peritissimi  sper¬ 
nens,  ad  sequentia  lectorum  animos  trahere 
vellem  :  1°,  Coeli  temperiei  mutationum  effec¬ 
tus  minus  ad  numerum  censuum  illorum  au¬ 
gendum,  quam  cladem  regionis  cujusvis  uni¬ 
versam  aptantur.  £°,  Comparatis  inter  sese 
clade  hujusce,  et  clade  eorundem  mensium, 
antecedentis  necnon  sequentis  annorum,  illa 
vero  per  plures  emortuos  major. 

Eodem  modo  frustrationem  experimenti  cli- 


*  Qbservations  on  the  Increase  and  Decrease  of  different 
Diseases,  &c.  by  Wm.  Heberden,  jun.  M.  D.  F.  R.  S., 
page  57. 

nici  a  celeberrimo  Pinei  instituti  intclligere  li¬ 
cet.*  JEgris  decem  in  Nosocomio Parisiensi,  sub 
mense  ffimaire,  ab  eo  lectis,  symptomata  eo¬ 
rum  propria  sedulo  distinguebat  et  notabat, 
ut  etiam  quae  ab  aeris  vicissitudinibus  origi¬ 
nem  duxisse  existimata  erant ;  generalia  vero 
ex  his  omnibus  ducere  non  potuit.  Illorum 
aegrotantium  morbi,  ut  aliorum  quoque  in  is¬ 
tis  aedibus  spatiosis,  a  situ  eorum  quodammo¬ 
do  affecti  fuerant  sicut  etiam  ab  aliis  causis, 
sed  vero  eos  multo  intensiores  a  mutationibus 
externis  (extraforaneis  scilicet)  evasisse  minus 
probabile  est.  Consecutio  quaevis  ad  quam 
experimentum  liocce  perducere  posset,  quod 
scilicet  circumscriptum  quasi  et  impeditum 
fuerit,  non  aliter  ac  circumscripta  et  incerta 
esse  quivit;  et  de  hoc  verbis  scrutatoris  ipsius 
insignis  uti  nobis  liceat ;  “  IVI  ais  faut  il  se  de- 
“  courager  et  par  un  procede  analogue  ne  peut 
“  on  point  parvenir  dans  la  suite  des  temps  a 
“  des  verites  nouvelles  t.” 


*  La  Medicine  Clinique,  &c.  p.  517. 
t  Id.  lib.  page  519» 

Morbos  nonnullos  endemicos,  scorbutum 
nempe  quarundam  septentrionalium  regio¬ 
num,  hujusce  scrofulam  insulae,  Poloniaeque 
plicam,  ab  aere  frigido  et  h umido  originem 
trahere,  vel  saltem  inde  augeri,  existimatum 
est ;  et  vis  epidemicorum  aucta,  uti  catarrhi  et 
gangrenae  nosocomialis,  huic  causae  plane  tri¬ 
buenda  est.  Sporadicae  vero  affectiones  sub 
hoc  aeris  statu  magna  ex  parte  oriuntur,  et 
praeter  solitum  intenduntur,  in  quibusdam 
aegritudinis  conditionibus,  praesertim  inflam¬ 
mationis.  Ex  his  vere  pulmonum  inflamma¬ 
tiones  frequentissimae  et  perniciosissimae  ple¬ 
rumque  extant,  sic  a  censibus  discere  licet. 
Num  contactus  absolutus,  si  ita  dicere  fas  sit, 
tam  frequenter  inter  aerem  et  pulmones  repe¬ 
titus  ;  sive  potius  moles  sanguinis  major  assi¬ 
due  per  hos  cursum  tenens  ;  sive  denique  flui¬ 
da,  frigore  superficiei  applicato,  ad  interiora 
refluentia,  ad  hanc  inflammationis  pulmonum 
praevalentiam  inducendam  operam  dederint, 
minime  compertum  est ;  verisimile  tamen  est, 
causam  supradictam  ultimam  hoc  modo  agere, 
si  fides  in  sententia  ista  salutari  quae  frigus 

inaequale  vitare  elocet,  ponenda  sit.  Praesen¬ 
tiam  inflammationis  in  pulmonibus,  sive  ullo 
alio  organo,  a  quibusdam  conditionibus  in  cor¬ 
pore  jam  pridem  existentibus,  et  causam,  ex 
qua  oritur  actio  in  isto  organo,  praedisponen- 
tem,  suppeditantibus,  determinari  nunc  com¬ 
pertum  habetur. 

Harum  causarum  praedisponentiuin  validis¬ 
sima,  ex  inflammatione  in  quadam  parte,  ve- 
luti  pleura,  peritonaeo,  sive  ossium  vel  articu¬ 
lorum  membranis  jampridem  existente  oritur ; 
et  in  his  quidem  exemplis  non  sedes  sola,  sed 
etiam  actionis  inflammatoriae  indoles,  sive 
phlegmonicae,  sive  erysipelatosae,  rheumaticae, 
arthriticae,  venercae,  ab  his  conditionibus  mor- 

«r 

bosis  sedem  praeoccupantibus  determinantur. 

Debilitas  partis  cujusvis,  sive  congenita,  sive 
aliquo  modo  inducta,  alteram  praebet  causam 
praedisponentem ;  et  haec  vera  causa,  uti  pro¬ 
babile  videtur,  malorum  localium  plerumque 
impetum  statuit. 

Causa  excitante  admota,  ne  ab  organorum 
quidem,  quae  malo  quovis  jamdudum  labora¬ 
verint  in  morbum  incidendi  proclivitate  sola, 
nec  etiam  a  mera  debilitate,  perpetuo  oriuntur 
functionis  sicut  et  structurae  laesiones.  Aliae 
existunt  quoque  leges  ignotae,  vel  saltem  ob¬ 
scurae,  quae  sympathiae  vel  consensus  vulgo 
dicuntur,  et  ab  his  modo  quodam  inexplicabili 
morborum  sedes  et  natura  afficiuntur.  Horum 
consensuum  organorum  exempla  unicuique  in 
animo  sunt,  et  quod  tam  frequenter  sese  os¬ 
tendunt,  leges  esse  salutiferas  maxime  proba¬ 
bile  est,  a  quibus  vero  duae  vel  plures  partes 
actionem  morbosam  accipiunt,  vel  forsan  quia 
functionum  absolutionem  melius  ad  normam 
quasi  reducunt. 

Hae  sympathiae  leges  in  mutatione  condi¬ 
tionum  exterarum  omnigena  agere  dici  pos¬ 
sunt,  velut  etiam  in  morbis  gravioribus,  nec 
vero  in  ullis  alteris  quam  in  illis  mutationibus 
quae  ab  aeris  conditione  subito  mutata  produ¬ 
cuntur.  In  plerisque  his  mutationibus,  cutis 
fortasse  prior  afficitur,  et  consensui  late  paten- 


IN  MOUBOS  EFFECTIBUS. 


23 


ti  quem  cum  aliis  exercitat  partibus,  Doctori 
Johnson,*  qui  animo  attento  contemplatus 
est,  pleraque  hujusce  plagae  mala  pulmonica, 
sicut  etiam  perturbationes  gastricas  et  bilis 
status  abnormes,  quae  nimis  frequenter  peni¬ 
tus,  attentione  nulla  adhibita,  praetereunt ur, 
vel  nervosa  vel  hypochondriaca  habentur  mala, 
referre  visum  est. 

In  quo  aeris  statu  febris  continuae  frequen- 
tiores  vel  perniciosissimae  fiant,  nondum  bene 
intellectum  est.  Hi  morbi  qui  tam  magno, 
quod  ad  effectus  eorum  in  corpus  animale  spec¬ 
tat,  momento  gaudent,  in  temporibus  omni 
diversis,  sicut  et  aeris  conditionibus  variis, 

sine  ulla  certa  ordinationis  lege,  oriri  et  domi- 

• 

nari  videntur.  Febris  illa,  cui  nomen  typhus 
epidemicus  datum  fuit,  quae  tribus  vel  qua- 
tuor  abhinc  annis  in  hac  regione  grassata  fuit, 
et  quae  a  pluribus  synochi  varietas  mere  exis¬ 
timata  fuit,  in  quibusdam  locis,  mensibus  hie¬ 
malibus  crisen  assecuta  est,  et  tempore  aestivo 


*  Influence  of  tlie  Atmospliere,  tvitli  Practical,  &c. 

potius  decrevit ;  sed  aliis  multis  causis  praeter 
aeris  conditionem,  effectus  idem  facile  referri 
potest. 

Pinei  majorem  morborum  partem  qui  in 
noscomio  Salpetriere  dicto  grassabantur,  ex  fe¬ 
bribus  constare  gastricis  et  adynamicis,  qua¬ 
rum  origo  ex  humido  nosocomii  situ  juxta 
amnis  ripam  pendere  videretur,  adjunctis 
quoque  pluribus  aliis  causis  deprimentibus, 
sensit. 

Febres  intermittentes  plerasque  in  locis  ubi 
aqua  scatet  stagnans,  e  qua  vapores  orti  aera 
continuo  humore  implere  soleant  crebras  esse 
bene  notum  est.  Tametsi  scriptores  nonnulli 
aquae  solae  intermittentes  tribuerunt  febres, 
multa  nihilo  minus  hancce  refellunt  opinionem, 
praesertim  si  in  memoriam  vocamus,  morbum 
de  quo  agitur,  in  regionibus  montosis  quae  solo 
sicco  et  arido  gaudent  interdum  diffuse  videri ; 
in  regionibus  vero  aliis  humidis  ubi  aqua  non 
stagnat  prorsus  ignotum  esse.  Nec  tamen  melior 
videtur  sententia  quam  proferunt  alii,  qui  soli 

naturam  causam  putant  esse  excitantem,  ta¬ 
metsi  a  quibusdam  quodammodo  sustinetur. 

• 

Febrium  remittentium  et  intermittentium 
endemicarum  acerbitas  in  regionibus  ubi  dies 
calidus  exurit  dum  noctes  frigidae  et  bumi- 
dae  sunt,  secundum  Halle  et  Nysten,  ex 
absorptione  pendet  per  cutem  aucta  sub  fri¬ 
gore  cum  humore  juncto,  conditione  quidem 
quae  in  regionibus  aliis  invenitur,  praesertim 
in  mensibus  autumnalibus,  quo  tempore  epi¬ 
demica  mala  frequentiora  sunt  et  valde  perni¬ 
ciosa. 

Diabeticorum  lotium  in  temporibus  ubi  aer 
humidior  est  a  quibusdam  augeri  putatum 
est ;  de  hoc  tamen,  mihi  saltem,  non  patet. 
De  morbo  isto  asseruit  Dr  Hollo,*  praedis- 
positione  in  corpore  absoluta  huiniditatem  et 
mutationes  subitas  causas  suppeditare  excitan¬ 
tes.  Num  hae  causae  ad  calculum  inducen¬ 
dum  agunt,  malum  quod  tam  multo  frequen- 


*  Two  Cases  of  Diab.  Mellitus,  &c.  2d  Ed. 

tius  in  Belgia  et  insula  nostra  quam  in  plagis 
calidioribus,  grassatus  ? 

Aeris  a  humido  ad  siccum  mutatio  ex  ca¬ 
lore  ejus  tam  frequenter  si  non  perpetuo  pen¬ 
det,  ut  duarum  conditionum  in  corpore  ac¬ 
tiones  disjungere  impossibile  evadat.  Sensus 
gratos  communiter  inducit  mutatio,  et  dum 
sensibus  nostris  bene  respondet,  functiones 
praesertim  secretionis,  maxima  aequalitate  sub 
sicco  et  calidiusculo  aere  perfici  legitime  col¬ 
ligendum  est.  In  quibusdam  aegrotantibus 
tamen,  nonnullis  asthmaticis  et  phthisicis  prae¬ 
sertim,  aeris  siccitas  paroxysmum,  sive  sympto¬ 
matum  auctum  inducit. 

Accidere  potest,  ut  aeris  calore  quantum¬ 
vis  aucto,  aquae  in  aere  suspensae  moles  ma¬ 
jor  evadat  quam  quae  solvi  queat.  In  locis 
ubi  contigerit  hic  status,  vel  si  locis  alioquin 
salutiferis  acciderit,  duae  conniti  aestiman¬ 
tur  causae  ad  corporis  animalis  solutionem 
universam  inducendam,  calor  nempe  et  humi- 

ditas,  conditiones  rerum  quae  ab  antiquiori¬ 
bus  ad  statum  coeli  epidemica  excitantem 
sive  pestiferum  necessariae  existimatae  fuerunt. 
Hinc  vero  solidarum  partium  debilitas,  et  vi¬ 
rium  naturalium  hebetudo,  animo  simul  im¬ 
becillo  nimis  frequenter  comitante. 

Praeter  haec  quoque  bilis,  cujus  secretio 
justa  ad  corporis  etiamque  mentis  statum  in¬ 
columem  conservandum  tam  magni  est  mo¬ 
menti,  aucta  evadit,  frequentissime  etiam  vi¬ 
tiata,  sive  aliquo  modo  a  naturali  mutata. 
Hujusce  revera  ob  hanc  causam  muneris 
perturbationes  in  morbis  ab  aeris  calidis  et  hu- 
midis  conditionibus,  ut  etiam  a  coelo  calido 
solo,  ortis  tanti  sunt.  Biliosam  indolem  atta¬ 
men  alii  quoque  morbi  participant,  quippe 
quae  ab  aliis  ortos  causis  inficit ;  et  ob  hanc 
causam  morborum  tractatio  ut  etiam  natura 
mutatae  sunt  et  ea  remedia  quae  in  morbis 
hepatis  plerumque  valent,  in  regionibus  tali¬ 
bus  latissime  et  commodissime  usurpantur. 

Praeter  longam  morborum  seriem  qui  in 

hepate  sive  ventriculo  orti,  vel  ipsa  sola  orga¬ 
na  afficiunt,  vel  in  tota  viscera  chylopoetica 
obrepunt, quales  sunt  hepatitis, cholera  morbus, 
dysenteria,  mala  Dyspeptica,  aliique,  febriles 
quoque  existunt  alii,  ex  vaporibus  perniciosis 
vel  miasmate  per  aera  diffusis  orginem  trahen¬ 
tes.  Horum  originem  et  propagationem  vapo¬ 
rum  juvare  videntur  calor  et  humor;  et  forsan 
corporis  habitum  ab  iisdem  inductum  causis, 
donec  a  consuetudine  i  munitum,  praedisposi- 
tionem  ejus  ad  mala  quae  grassantur  recipien¬ 
da  magis  intendere,  addere  liceat.  Ad  hanc 
quoque  stabiliendam  opinionem,  quod  bene 
notum  est  proferre  fas  ;  milites  nempe  in  lo¬ 
cos  insalubres  translatos,  ubi  febres  e  miasma¬ 
te  ortae  scatent,  raro  affici  donec  hebdomadas 
aliquot  vel  etiam  menses  praeterierint,  post  id 
tempus  vero  plures  simul  implicitos  fuisse,  in¬ 
colas  vero  regionis  ipsos,  quamvis  morbo  prae¬ 
sente  laborantes,  vel  jam  pridem  senso  debili¬ 
tatos,  multo  minus  quam  exteros  hisce  febri¬ 
bus  obnoxios  esse.* 


t 


*  Sir  G.  Blane,  in  Mcd.  Cliir.  Tr.  Vol.  III. 

Causam  remotam  mali  istius,  quod  in  Alpi¬ 
nis  Helvetiae  locis  grassare  solet,  cui  nomen 
goitre  datur,  ex  coelo  liumido,  calido,  stagnan¬ 
te,  a  Saussure,*  Fodere,|  et  scriptoribus  ple- 
risque  aliis,  pendere  aestimatum  est.  Hujusce 
morbi,  qui  cum  Cretinisme  ut  vocatur  sacpc- 
numero  conjungitur,  natura  nondum  bene  in¬ 
tellecta  est ;  auctori  verum  tamen  ultimo  de 
quo  mentionem  feci,  multa  debemus  quae  ad 
harum  allectionum  cognitionem  magis  certio- 
rem  reddendam  momenti  haud  minoris  sunt. 
Morbi  tractatio,  incerta  prius  vel  etiam  empi¬ 
rica,  novam  nuper  accepit  lucem,  qua  medica¬ 
minum  quoruiulam  usus  simplicior  evadit  et 
commodum  majus  afferre  solet. :f 

Qui  in  topographiam  regionum  in  quibus 
morbus  de  quo  loquimur  frequentior  est,  inqui- 
siverunt,  in  quibusdam  vallibus  inter  juga 
montium  praealtorum,  Alpium  scilicet,  Pyre¬ 
naeorum,  et  illorum  quibus  nomen  “  Cordille- 


*  "S  oyages  dans  les  Alpes. 
f  Traite  du  Goitre  et  du  Cretinisme. 
t  Coindet  in  Bib.  Univer.  T.  XIV.  Ac. 

“  ras”  impositum  est,  eum  abundare  invene¬ 
runt.^  Tametsi  aera  in  hisce  vallibus  calidum 
et  humidum  adesse  probatum  est,  attamen  si 
in  mentem  revocamus,  raro  inveniri  morbum 
in  locis  aliis  maris  altitudini  propinquioribus, 
in  quibus,  me  quidem  judicante,  conditio  aeris 
haecce  non  minus  quam  in  montosis  existere 
potest,  et  contra  nequaquam  raro  sese  ostende¬ 
re  in  locis  ubi  rerum  de  quibus  agitur  ne  con¬ 
nexus  quidem  existere  queat,  hancce  quasi 
causam  excitantem  veram  non  sine  dubitatione 
aestimare  debemus. 

Proxima  morbi  causa  penitus  ignota,  meum 
non  est,  praeter  solutionem  corporis  universam, 
modi  quo  inducatur  haecce  colli  deformitas  ex- 
plicationem  ullam  incipere.  Frequens  qui  in 
hoc  morbo  observatur  inter  corporis  et  animi 
depravationem  nexus,  dum  causas  remotas  eas¬ 
dem  [esse  ostendit,  proximas  caligine  adhuc 
majore  obruit.  An  debemus  cutem  flaventem 
et  vocem  raucam,  quibus  Hippocrate|  mo- 


*  Rullier,  Dict.  des  Sc.  Med.  Vide  Goitre. 
f  De  Aere,  aquis  et  locis. 

nente,  Phasiani  regionem  calidam  paludosam 
incolentes  laborabant  statum  huic  morbo  quo¬ 
dammodo  appropinquantem  habere. 

Observavit  IIirpocitATES,  febriles  et  alios 
morbos  acutos  raro  acerbitatem  induere  gravio¬ 
rem  in  locis  ubi  per  calorem  et  humorem  alvus 
praecipue  solvitur.  IIoc  tamen,  ex  maxima 
parte  verum,  ad  febres  quae  a  miasmate  pen¬ 
dent  vix  applicare  liceat,  morbi  fonte  medici¬ 
nae  patri  revera  penitus,  uti  dicitur,  ignota. 


DE  CALORE  ET  FRIGORE. 


Scientia  vera  medicinalis  nulla  alia  gaudet 
origine  quam  sola  morborum  observatione. 
His  attente  perpensis  et  cum  plagis,  anni  tem¬ 
poribus,  coelique  conditionibus  diligenter  com¬ 
paratis,  quibus  conjuncti  sunt,  corollaria  quae¬ 
dam  generalia  saltem  stabilia  ducere  possimus. 
Hujuscemodi  corollaria  hic  exponimus  ;  mor- 

bos  scilicet,  regionum  frigidarum  in  quibus 
coelum  variabile,  magis  frequenter  inflamma¬ 
torios  esse,  acutos,  quam  regionum  calidarum 
et  mitium  ;  hos  vero  biliosae  plus  quam  san¬ 
guineae  induere  naturae,  quod  ex  nexu  ali¬ 
quo  oritur  ignoto  inter  calorem  et  actionem 
hepatis  auctam.  De  anni  variis  temporibus 
eadem  dicere  possumus.  Alterum  quoque  ex 
modo  morbos  tractandi  constat,  qui  evacuatio¬ 
nibus  levari  solent,  facilius,  caeteris  paribus,  in 
calidis  quam  in  regionibus  frigidis,  proficiente; 
propter  minorem  in  vasis  sanguinis  molem, 
vel  potius  majorem  inter  sanguinis  molem  et 
vasorum  amplitudinem  inter  horum  aequalita¬ 
tem.  Quod  supradicta  quoque  confirmat,  mor¬ 
bos  vernales  aestivosque  inflammatorios,  citius 
venaesectioni  cedere  quam  hiemales,  effectus, 
scilicet  caloris  frigorisque  secundum  tempera¬ 
tionis  quae  praecesserit  gradum  solum  aesti¬ 
mari  posse. 

Quamvis  calor  inflammationis  causam  vali¬ 
diorem  excitantem  praebet,  tamen  effectus  ejus 
a  sole  progredientis  aliis  conditionibus  adeo 

mutatur,  ut  hac  causa  sola  progressos  morbos 
raro  videamus.  Phrenitidis,  morborumque 
erysipelatosorum  gradus  varii,  sine  ullo  dubio 
ad  hanc  causam  referri  possunt,  ut  docet  prae¬ 
clarus  Thomson.*  !M  inoris  veruntamen  mo¬ 
menti  sunt  cum  reliquis  regionum  calidarum 
morbis  collati ;  et  in  illis  qui  hujuscemodi  ca¬ 
lori  inassueti  fuerant  praecipue  notati.  His  rite 
perpensis,  et  morborum  regionum  calidarum 
communium  indole  perspecta,  ad  explicatio¬ 
nem  a  Doctore  Johnson  oblatam,  qui  excita¬ 
tionem  et  actionem  auctam  praegressas,  et  cor¬ 
poris  organorum  torporem  sequentem  asseruit, 
accipiendam  quodammodo  compellimur.  Sive 
vero  hi  effectus  in  organis  directe  inducantur, 
sive  per  sympathiam,  penitus  ignoro. 

Quae  corpus  humanum  ex  calore  patitur,  in 
regionibus  et  tempestatibus  calidis,  humore, 
miasmate,  frigore  praecedente  seu  assequente, 
variis  corporis  conditionibus,  kc.  aggravantur 
aut  minuuntur. 


*  Lect.  on  Inflam.  p.  .t(j. 

Quod  ad  halitus  perniciosos  sive  miasmata 
spectat,  sive  ex  animalibus  sive  vegetabilibus 
ortos,  naturam  eorum  penitus  fere  ignotam,  et 
modo  quo  in  corpus  agere  nondum  intellectum 
esse,  inter  omnes  constat.  Vegetabilia  et  ani» 
malia  vocamus  liaecce  miasmata,  quia  ex  hu- 
j  usce  substantiis  naturae  interdum  oriri  verisi» 
mile  est;  de  hoc  tamen  nil  nisi  conjectura  sola 
est,  utpote  neque  per  sensus  nostros,  nec  in  da» 
gationem  chemicam  detegi  possunt,  et  revera 
ab  effectibus  eorum  solis  ea  existere  colligere 
licet. 

Effectus  miasmatum  prope  paludes  praeci¬ 
pue  patefieri  bene  notum  est,  ubi  aestate  aqua 
per  evaporationem  minuta  superficiem  nudam 
ex  substantiis  omnigenis  putredinis  varios  su¬ 
beuntibus  gradus  relinquit,  ex  quibus  effectus 
orti  febres  vocantur  remittentes  vel  intermit¬ 
tentes,  secundum  morbi  quam  induunt  faciem 
utrum  vero  originem  ducant  ex  substantiis 
animalibus  et  vegetabilibus  decompositis,  an 
ex  substantia  aliqua  nova  prorsus  ignotum  est. 
Miasmatis  quodammodo  accedit  contagio  hu- 

mana,  quamvis  a  calore  solo  vel  oriri  vel  au¬ 
geri  minus  certe  dicendum  est. 


Quod  ad  horum  principium  effectus  spectat, 
naturam,  originem,  et  agendi  modum  penitus 
caligine  obduci ;  conditiones  corporis  ab  eorum 
nonnullis  oriri  a  quibus  vis  eandem  suscipiendi 
actionis  morbosae  speciem  prorsus  aboleatur ; 
corporaquc  diversa,  et  corpus  idem  temporibus 
diversis,  diversim  praedisposita  esse  ad  morbi 
varietates  proprias  induendum,  solum  dicere 
possumus.  Principia  quae  sequuntur  in  diversas 
morbi  species  in  corpus  scilicet  transmissa, 
temporis  spatia  diversa,  et  intervalla  quibus  in 
corpore  effectus  manifestant,  et  multa  denique 
de  fonte  et  diffusione  eorum  prorsus  ignota 
sunt.  Difficultates  tamen  lmjusce  argumenti 
vincit  medicorum  studium  theoreticum  ;  tam¬ 
etsi  vero  phaenomena  somniis  illorum  aptata 
fuerint,  et  definitiones  fictae  discordes  ad  theo¬ 
riis  respondendum,  vix  ullum  quantulum- 
cumque  notitiae  incrementum  ortum  est ;  et 
donec  loquendi  modus  melior  evaserit,  et  no¬ 
tiones  morborum  et  causarum  eorum  manifes. 

tiores  factae  fuerint,  consecutiones  lucidas  vix 
obtinere  poterimus. 

In  hoc  loco  solum  adjungere  liceat,  dispu¬ 
tatum  esse  exlialationesne  perniciosae  per  res¬ 
pirationis  organa  sola  in  corpus  excipiantur 
an  cum  absorptione  cutanea  simul  conjungan¬ 
tur.  Sententia  prior  a  quodam  scriptore*  so- 
lerte  nuperrime  ascita  est,  qui  hoc  spectans 

i 

principium,  velum  protulit  quo  incolumes  se- 
se  servare  possint  viatores,  vel  etiam  miserabi¬ 
les  'regionis  incolae  quae  hodierno  nomine 
“  Campagna  dei  Horna”  gaudet,  et  quae  ex¬ 
halationibus  scatet  venenatis.  Iatralepticae 
medicinae  vires  attamen,  pleraque  alia  phae¬ 
nomena  absorptionem  cutaneam  satis  firmare 
videntur ;  et  si  etiam  miasmata  per  pulmones 
solos  recepti  fuerint,  nil  hactenus  prolatum  est, 
quo  eorum  inhalationem  velo  etiam  tenerrimo 
praevertendam,  credamus.  Quod  attentione 
dignum  est,  scriptor  de  quo  loquimur  in  loco 
jam  citato,  causas  politicas  per  animi  affectus 


*  Edin,  Review,  Vol.  xxxvi. — ride  Malaria 

deprimentes,  agriculturae  neglectum,  &c.  a- 
gentes,  in  contagione  recipienda  corpus  afficc- 
re  asseruit.  Causarum  similium  impulsus  a 
Doctore  Hancock  in  opere  philosophico  de 
Peste  agnitus  est. 

Caloris  a  frigore  sicuti  effectus  inter  perni¬ 
ciosiores  qui  ab  aeris  mutationibus  inducun¬ 
tur,  recensentur.  Ab  horrore  leviusculo  ad 
organorum  internorum  affectiones  inflammato¬ 
rias  graves  variant,  et  per  liancce  mutationem 
plerique  scriptores  corpus  endemicis  sive  febri¬ 
bus  regionum  malignis,  quarum  dies  calidi, 
noctes  vero  frigidae  et  humidae  sunt,  magis 
obnoxium  evadere  existimantur.  In  regione 
hacce  ubi  a  cameris  calefactis  in  coelum  frigi¬ 
dum  apertum  saepe  transitio  fit,  catarrhi  pul¬ 
monumque  mala  conditioni  subito  mutatae 
recte  tributa  sunt,  et  viam  morbis  gravioribus 
sternunt. 

Horum  diversitas  effectuum  in  regionibus 
frigidis  et  calidis,  ex  habitu  corporis  diverso 
a  regionis  indole  mutata  oriente,  modoque  (pii 

agunt  miasmata  pendet.  Scriptores  nonnulli 
antiquiores  nullum  animal  sub  temperie  calore 
sanguinis  majore  vivere  posse  crediderunt ;  ex» 
peri  menta  vero  refellunt.  Nec  opinio  ista  si¬ 
ne  ratione,  nam  hae  coeli  temperationes  prae¬ 
altae  majus  inferunt  detrimentum  quam  quae 
artificiosae  sunt;  in  his  scilicet  sudor  cito  fluit, 
in  illis  vero  calor  vasa  cutis  per  quae  exhala¬ 
tio  perficitur,  stimulat,  et  constringit ;  virique 
operarii  in  umbra  effusius  sudant  qaum  sub 
solis  ipsis  radiis* 

In  hisce  borealibus  terris  calor  post  frigus 
sensibus  nostris  gratior  est,  extremum  vero 
mutationis  malum  fert,  uti  probat  membrum 
frigore  adustum,  si  foci  calori  objectum  fuerit. 
Veris  quoque  morbi  mutationem  de  qua  agi¬ 
tur  illustrare  aestimantur,  quippe  quae  in  cor¬ 
pore  animali  fluidorum  expansione  et  solida¬ 
rum  solutione  partium  comitari  dicitur ;  hinc 
vero  apoplexiae  et  haemorrhagiarum  frequen¬ 
tia.  Unusquisque  aulam  confertam  et  calefac- 


*  Halle  et  Nystejt. 

tam  iniens  ex  coelo  frigido  sensum  quasi  suffo¬ 
cantem  percepit ;  etiamque  haemorrhagiam 
eadem  causa  inducit,  ut  a  professore  erudito 
nostro  Doctore  Home,  monemur.  Num  flui¬ 
dorum  expansione,  vel  pressurae  imminutae 
aeris  levioris,  haec  tribuenda  ignoro. 

Caloris  gradus  quos  corpus  pati  potest  tam 
varii  et  diffusi  sunt  quam  gravitatis  mutatio¬ 
nes  quae  a  barometro  indicantur.  Hinc  ho¬ 
mines  temperie  100°  Fahr.  aequante,  pluri¬ 
busque  infra  gradibus  vivere  invenimus.  N011 
tantum  iis  assueti  fiunt,  sed  etiam  valetudine 
longevitateque  potiuntur  quae  contra  illis  sae¬ 
pe  negantur  qui  regiones  mitiores  incolunt. 
Plures  ad  gentes  barbaras  incolumes  servan¬ 
das  conferunt  causae,  praesertim  luxus  et  ani¬ 
mi  anxietatis  defectus  ;  quibus  adjicere  liceat 
modum  quo  a  prima  aetate  aeris  vicissitudine 
omnigenae  assuescunt. 


FINIS. 


